गाँव के स्कूल में स्वतन्त्रता दिवस हो या फिर गणतन्त्र दिवस ... उसके मुख्य अतिथि हमेशा ही ठाकुर साब हुआ करते थे। उसे याद है जब दसवीं कक्षा में उसने पूरे जिले में प्रथम स्थान प्राप्त किया था तो कितना खुश हुए थे ठाकुर साब ... 15 अगस्त को तिरंगे के नीचे गर्व से उसकी पीठ थपथपाते हुए उन्होंने उसे 2100 रुपये नगद पुरस्कार दिया था और उससे वादा भी लिया था कि चाहे कैसी भी मुश्किल घड़ी हो, वह पढाई जारी रखेगा। साथ ही हर परिस्थिति में उसकी पीठ पर अपना हाथ होने का भरोसा भी उन्होंने दिलाया था। वे हमेशा कहा करते थे, “मैं हूँ ना!”